VIIENDA KOOSSEISU

OTSUS

Haapsalu,			27. veebruar 2009 nr 
									EELNÕU

Loa andmine kinnisasja osa tasuta omandamiseks 
ja võõrandamiseks (Laskuri tänav, 
Lihula maantee ja Jaama tn 32, Haapsalu)

Juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korra” p 15.3, kohaliku omavalitsuse korralduse seaduse § 6 lg 3 p 1, § 22 lg 1 p 37, § 34 lg 3, Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1. Lubada Haapsalu Linnavalitsusel teostada tasuta kinnisasja osade omandamise ja võõrandamise toiminguid alljärgnevate kinnistute osas:
	1.1. omandada kinnistu registriosa nr 1906632 (katastriüksuse aadressiga Jaama tn 32, Haapsalu, omanik OÜ Vivaberg) koosseisust 27 m2 maad Haapsalu linna omandisse Laskuri tänava maatükk 1 teemaa koosseisu;
	1.2. omandada kinnistu registriosa nr 1906632 (katastriüksuse aadressiga Jaama tn 32, Haapsalu, omanik OÜ Vivaberg) koosseisust 38 m2 maad Haapsalu linna omandisse Lihula maantee maatükk 1 teemaa koosseisu;
	1.3. võõrandada Haapsalu linna omandis oleva katastriüksuse tunnusega 18301:009:0069  (aadress Laskuri tänava maatükk 1, Haapsalu) koosseisust 46 m2 maad OÜ Vivaberg omandisse katastriüksuse Jaama tn 32, Haapsalu koosseisu.

2. Haapsalu Linnavalitsusel teha vajalikud toimingud.

3. Linnavolikogu kantseleil teha otsus teatavaks kinnistu omanikule OÜ Vivaberg koopia väljastamisega posti teel.

4. Otsus jõustub teatavakstegemisega.

5. Otsuse peale võib esitada kaebuse Tallinna Halduskohtule halduskohtumenetluse seadustikus 
sätestatud korras 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõule „Volituste saamine maa tasuta omandamiseks ja võõrandamiseks
(Laskuri tänav, Lihula maantee ja Jaama tn 32, Haapsalu)”

Vastavalt detailplaneeringu (Haapsalu Jaama tn 32, Lihula mnt 2a, Laskuri tn 1 ja lähiala) koostamise käigus saavutatud kinnisvaraomanike kokkuleppele ja vajadusest detailplaneering ellu viia on linnal vaja omandada Jaama tn 32 kinnistust (omanik OÜ Vivaberg) 27 m2 ja 38 m2 maad vastavalt Laskuri tänava ja Lihula maantee teemaa koosseisu ning anda ära 46 m2 maad Laskuri tänava munitsipaalmaast eraomandis oleva kinnistu Jaama tn 32 koosseisu.  Toimub maade vahetamine.
Linnavalitsus teeb ettepaneku eelnõu otsusena vastu võtta.

Martin Schwindt, aselinnapea
13.02.2009